jkorsvik/nowiki_second_scrape_merged huggingface dataset:
Elling Nilsson Villand

Elling Nilsson Villand (død 1720) var en av de ledende bøndene i øvre Hallingdal tidlig på 1700-tallet. Han var leder for oppstanden i Hovet i 1713.


== Privatliv ==
Elling var sønn av Nils Olsson Villand. Nils var ansvarlig for at slekten nesten mistet gården søndre Villand, men Elling fikk kjøpt hele gården tilbake i løpet av noen år. Han startet i 1686 med fire lobbøl, og hadde fått samlet alt i 1699. 
Elling giftet seg med Åse Sveinsdotter Brattåker fra Hol. De hadde tre døtre sammen, Ragnhild Ellingsdotter Villand, som ble gift med Blank-Ola, og Margit og Siri.


== Politisk virke ==
Den store nordiske krigen førte mange ekstra skatter over bygdefolket i Norge. I tillegg til skattleggingen var bøndene tvunget til å huse dragoner fra den stående hæren, noe som var en ekstra utgift for mange. I 1713 førte dette til et bondeopprør, som startet i Hovet, og spredde seg nedover til Ål. Bakgrunnen for oppstanden var den såkalte "dagskatten" fra 1712, som bøndene nektet å betale. Lederen for opprøret var Elling Villand, og han fikk støtte av bonden Ola Hovdegard fra Ål. Tidlig på året 1713 ble det nedsatt en kommisjon for å granske saken. Utover høsten var det fortsatt kommet inn lite av dagskatten, og soldater ble sendt til gårdene for å kreve den inn. Da de ankom Villand, svarte Elling at han ikke kjente til denne skatten, og nektet å betale dagskatt. Svaret Elling gav, er skrevet ned: 
Vi troer iche Kongen ved af dem, men de Sysselherrerne her hiemme har det i mellem sig. Ieg har noch penge og kand betalle siger hand... men Fanden smætte i mig...Ieg troer iche een schall betalle 1 skilling her i bøygden.
Soldatene fortsatte fra gård til gård og fikk det samme svaret over alt. Da gikk det opp for dem at bøndene hadde samlet seg til motstand, og at Elling var anføreren. Skatten ble nektet betalt på samme måte i Holet og i Ål. Men de som hadde vært med på dette, ble fengslet og satt inn på Akershus festning høsten 1714. Elling ble utpekt ut som hovedmann, og måtte utføre straffearbeid på festningen i to år. Ola Hovdegard fikk tre års straffearbeid. Det fremkom under høringen at Elling hadde fart med agitasjon mellom bøndene, og samlet dem til motstand.
I oktober 1714 ble straffen satt ned til seks måneder, og Elling slapp ut i desember samme år. Han hadde da sonet i 219 dager. Ifølge dommen skulle alt han eide av gård og grunn overdras til Kongen. Dette ble av en eller annen grunn ikke gjennomført og Elling bodde på Villand til han døde.


== Se også ==
Villandskarene


== Kilder ==
Lars Reinton: Villandane: ein etterrøknad i norsk ættesoge, 1939
Lumpini stadion

Lumpini stadion (thai:สนามมวยเวทีลุมพินี) er en innendørs arena der profesjonelle kamper i thaiboksing forekommer. Stadionet er lokalisert i Lumpini-området i Bangkok.


== Eksterne lenker ==
(en) Lumpinee Boxing Stadium – kategori av bilder, video eller lyd på Commons
Lower Granite-demningen

Lower Granite-demningen (engelsk: Lower Granite Lock and Dam) er en demning med et vannkraftverk som ligger i Snake River i staten Washington i USA, 35 km sør for byen Colfax i Whitman County. Dette er det fjerde siste kraftverket i Snake-elva før denne munner ut i Columbia River i samme delstat.
Anlegget ble påbegynt 1965 og ferdigstilt i 1972, med utvidelse i 1979. Det er en installert effekt på 810 MW, med største bruttoeffekt 932 MW, fordelt på seks turbiner. Demningen er 30 meter høy og 975 meter lang. Slusen i dammen er 205 meter lang og 26 meter bred, og gjør det mulig med elvetrafikk videre oppover elva.
Demningen skaper Lower Granite Lake, et 65 km langt reservoar i Snake-elva. Nedenfor demningen ligger Bryan Lake, som er et 62 km langt kunstig reservoar skapt av demningen nedenfor – Little Goose-demningen.


== Eksterne lenker ==
Anleggets hjemmeside - hos US Army Corps of Engineers.
Ice Harbor-demningen

Ice Harbor-demningen (engelsk: Ice Harbor Lock and Dam) er en demning med et vannkraftverk som ligger i Snake River i staten Washington i USA, 13 km nordøst for byen Burbank i Walla Walla County. Dette er det siste kraftverket i Snake-elva før denne munner ut i Columbia River i samme delstat.
Anlegget ble påbegynt 1955 og ferdigstilt i 1961, med utvidelse i 1976. Det er en installert effekt på 603 MW med en største brutto kapasitet på 693 MW, fordelt på seks turbiner. Demningen er 30 meter høy og 860 meter lang. I dammen er det en 200 meter lang og 26 meter bred sluse som gjør det mulig å frakte gods opp og ned langs elva. I 2015 bestod godstrafikken av korn, oljeprodukter, gjødsel, treprodukter og diverse annet, til sammen mer enn 2 millioner tonn. Det er to fisketrapper så stillehavslaks, niøyer og annen fisk kan passere. Inne i demningen er det et besøkssenter med informasjon om dammen og friluftsaktiviteter i området.
Demningen skaper Lake Sacajawea, et 50 km langt reservoar i Snake-elva som strekker seg opp til neste demning ovenfor – Lower Monumental-demningen.


== Eksterne lenker ==
Anleggets hjemmeside - hos US Army Corps of Engineers.
US Army Corps of Engineers – Ice Harbor Lock and Dam
Kombinat

Kombinat var en konsernlignende gruppe av bedrifter (Volkseigener Betrieb (Folkeeide bedrifter)) med samme produksjonsprofil i DDR og andre sosialistiske land. Forløperen til kombinater var i DDR de såkalte Vereinigungen Volkseigener Betriebe.
Dworshak-demningen

Dworshak-demningen (engelsk: Dworshak Dam) er en demning med et vannkraftverk som ligger i North Fork Clearwater River, en nordøstlig sideelv til Snake River i staten Idaho i USA, 6 km nordvest for byen Orofino i Clearwater County. Dette er det eneste større kraftverket i denne sideelven til Snake-elva, som i sin tur munner ut i Columbia River i delstaten Washington.
Anlegget ble påbegynt 1966 og ferdigstilt i 1972. Det er en installert effekt på 460 MW, fordelt på tre turbiner. Demningen er 219 meter høy og 1 002 meter lang. Den er en av de aller høyeste i USA. Demningen skaper Dworshak Reservoar, et 85 km langt kunstig reservoar.


== Eksterne lenker ==
Anleggets hjemmeside - hos US Army Corps of Engineers.
Emil Hugo Friedrich Koeber

Emil Hugo Friedrich Koeber (født 29. juli 1907 i Oberhausen i Tyskland, henrettet 22. mars 1947 i Trondheim) var Hauptwachtmeister i politiet under andre verdenskrig. Koeber ble henrettet den 22. mars 1947 på Kristiansten festning i Trondheim.


== Kilder ==
Bergensposten nr. 1 – august 2005. Meldingsbladet til statsarkivet i Bergen.
Brownlee-demningen

Brownlee-demningen (engelsk: Brownlee Dam) er en demning med et vannkraftverk som ligger i Hells Canyon i Snake River i staten Idaho i USA på grensen til Oregon. 
Idaho Power Company driver tre kraftverk i Snake-elva, lokalisert nær hverandre:

Brownlee-demningen (1958) – 585 MW
Hells Canyon-demningen (1967) – 391 MW
Oxbow-demningen (1961) – 190 MWAnlegget ble påbegynt ferdigstilt i 1958. Det er en installert effekt på 585 MW, fordelt på fem turbiner. Demningen er 128 meter høy. Demningen skaper Brownlee Reservoar, et 93 km langt kunstig reservoar på 1,76 km³ vannvolum.


== Eksterne lenker ==
(en) Brownlee Dam – kategori av bilder, video eller lyd på Commons 
Anleggets hjemmeside – hos Idaho Power.
Hells Canyon-demningen

Hells Canyon-demningen (engelsk: Hells Canyon Dam) er en demning med et vannkraftverk som ligger i Hells Canyon i Snake River i staten Idaho i USA. 
Idaho Power Company driver tre kraftverk i Snake-elva, lokalisert nær hverandre:

Brownlee-demningen (1958) – 585 MW
Hells Canyon-demningen (1967) – 391 MW
Oxbow-demningen (1961) – 190 MWAnlegget ble ferdigstilt i 1967. Det er en installert effekt på 391 MW, fordelt på fem turbiner. Demningen er 128 meter høy. Demningen skaper Hells Canyon Reservoar, et 10 km² stort kunstig reservoar på 232 millioner m³ vannvolum.


== Eksterne lenker ==
Anleggets hjemmeside – hos Idaho Power.
Oxbow-demningen

Owbow-demningen (engelsk: Owbow Dam) er en demning med et vannkraftverk som ligger i Hells Canyon i Snake River i staten Idaho i USA. 
Idaho Power Company driver tre kraftverk i Snake-elva, lokalisert nær hverandre:

Brownlee-demningen (1958) – 585 MW
Hells Canyon-demningen (1967) – 391 MW
Oxbow-demningen (1961) – 190 MWAnlegget ble påbegynt ferdigstilt i 1961. Det er en installert effekt på 190 MW, fordelt på fire turbiner. Operatør er Idaho Power Co. Demningen er 53 meter høy. Demningen skaper Oxbow Reservoar, et 4,65 km² stort kunstig reservoar med 72 millioner m³ vannvolum.


== Eksterne lenker ==
Anleggets hjemmeside – hos Idaho Power.
Glen Canyon-demningen

Glen Canyon-demningen (engelsk: Glen Canyon Dam) er en demning med et vannkraftverk som ligger i Coloradoelva i staten Arizona i USA, ved byen Page. I elveløpet skaper reservoaret vannreserver for det tørre området rundt, og gir elektrisitet til industri og boliger. Ved samme tettsted ligger også det kullfyrte varmekraftverket Navajo kraftverk, som yter 2 280 MW.
Demningen er 216 meter høy og 475 m lang. Vannkraftverket har åtte turbiner. Det er en installert effekt på 1 300 MW, en reell produksjon er på noe mindre enn 500 MW, med produksjonsmengde 3,2 TWh årlig. Anleggsarbeidene startet i 1956, og demningen med kraftverk stod ferdig i 1966. Demningen demmer opp Lake Powell, et kunstig reservoar som er 299 km langt og 30–63 km³ i vannvolum. 


== Eksterne lenker ==
(en) Glen Canyon Dam – kategori av bilder, video eller lyd på Commons 
Anleggets hjemmeside hos Upper Colorado Region.
US Bureau of Reclamation - informasjon om anlegget.
Erich Hoffmann

Erich Hoffmann (født 23. april 1900, død 15. mai 1946 i Hameln fengsel i Hamburg) var en tysk SS-offiser tilknyttet Gestapo i Bergen. Han startet som sjåfør og ble senere «fahrdienstleiter». Under tiden i Norge begikk han drap på både norske og britiske krigsfanger. 
Han ble arrestert i Bergen i mai 1945 og satt i krigsfangenskap frem til han ble stilt for alliert rett i Oslo den 10. desember 1945, siktet for drap på fire krigsfanger i Bergen i 1942. Den 13. desember 1945 ble han dømt til døden ved henging, transportert til Hamelin fengsel i Hamburg, og henrettet der den 15. mai 1946.


== Referanser ==
Parker-demningen

Parker-demningen (engelsk: Parker Dam) er en 98 meter høy demning med et vannkraftverk som ligger i Coloradoelva som danner grensen mellom Arizona og California i USA, 250 km nedenfor Hooverdammen, og ikke langt fra Lake Havasu City. I elveløpet skaper reservoaret vannreserver for det tørre området rundt, og gir elektrisitet til industri og boliger.
Demningen er 98 meter høy. Vannkraftverket har fire turbiner. Det er en installert effekt på 120 MW. Anleggsarbeidene startet i 1956, og demningen med kraftverk stod ferdig i 1966. Demningen demmer opp Havasusjøen, et kunstig reservoar som er 299 km langt og 798 millioner m³ i vannvolum. 


== Eksterne lenker ==
(en) Parker Dam – kategori av bilder, video eller lyd på Commons 
(en) Parker Dam – galleri av bilder, video eller lyd på Commons 
(en) Anleggets hjemmeside hos US Bureau of Reclamation.
Davis-demningen

Davis-demningen (engelsk: Davis Dam) er en demning med et vannkraftverk som ligger i Coloradoelva i staten Arizona i USA, 70 km nedenfor Hooverdammen, og danner grense til Nevada. Like ved ligger byen Bullhead City. I elveløpet skaper reservoaret vannreserver for det tørre området rundt, og gir elektrisitet til industri og boliger.
Demningen er 60 meter høy, og 490 meter lang. Vannkraftverket har fem turbiner. Det er en installert effekt på 250 MW. Anlegget stod ferdig i 1951. 


== Eksterne lenker ==
(en) Davis Dam – kategori av bilder, video eller lyd på Commons 
Anleggets hjemmeside hos US Bureau of Reclamation.
Revelstoke-demningen

Revelstokedemningen er en demning med vannkraftverk som danner en kunstig innsjø i elven Columbia River i Britisk Columbia, Canada, 5 km nord for byen Revelstoke. 

Demningen er 175 meter høy og skaper Revelstokesjøen som er 130 km lang og 1 km bred. Installert kapasitet i vannkraftproduksjonen er 1.843 MW fordelt på 4 turbiner. Det er planer om å utvide kapasiteten med 500 MW, til i alt 2.765 MW effekt. Anlegget var ferdig i 1984. Ovenfor anleggets reservoar finner vi Micademningen, mens Keenleyside-demningen ligger nedenfor, nær grensen mot USA.


== Eksterne lenker ==
Anleggets hjemmeside – hos BC Hydro.
Bonneville-demningen

Bonneville-demningen er en demning med vannkraftverk som danner en kunstig innsjø i grenseelven Columbia River i delstatene Washington og Oregon i USA, 64 km øst for millionbyen Portland.
De to sammenkoblede demningene er 614 meter lange og skaper Bonnevillesjøen som er 77 km lang. Installert kapasitet i vannkraftproduksjonen er 1.093 MW fordelt på to omtrent like store kraftstasjoner med i alt 20 turbiner.Anlegget var ferdig i 1937, etter fire års bygging. Et andre kraftverk med dam ble fullført i 1981, etter fem års byggearbeider. I 1993 ble slusen fra 1938 fornyet og gjort større, tilpasset dimensjonene i de ovenforliggende demningene i Columbia-elva.


== Referanser ==


== Eksterne lenker ==
(en) Bonneville Dam – kategori av bilder, video eller lyd på Commons 
(en) Bonneville Dam – galleri av bilder, video eller lyd på Commons
Jon I den tyske

Jon I den tyske (færøysk: Jóan tann týski), eller Johannes Theutonicus, var en katolsk prest av tysk herkomst. Han var biskop i Kirkjubøur bispedømme på Færøyene fra 1408 til 1430. Han etterfulgte sannsynligvis Halgeir (innsatt 1392, mulig ukonstituert), og ble etterfulgt av Severinus i 1432. Jon befalte en eksaminering av biskop Erlendurs lik i 1420, med konklusjon om at Erlendur var å regne som helgen.


== Se også ==
Færøysk kirkehistorie
Wanapum-demningen

Wanapum-demningen er en demning med vannkraftverk som danner en kunstig innsjø i grenseelven Columbia River i Grant County i delstaten Washington, USA. 
Installert kapasitet i vannkraftproduksjonen er 1.038 MW. Anlegget var ferdig i 1963, etter fire års bygging. Lisensen til å operere anlegget gikk ut i 2005, og etter dette opererer Grant County Public Utility District anlegget under strenge økologiske betingelser, med klare krav om bl.a arkeologisk rehabilitering av kulturminner i området. Priest Rapids-demningen lengre nede i elva drives av samme fylkeskraftlag, og under samme betingelser etter at også dette kraftverkets lisens gikk ut i 2005.


== Referanser ==


== Eksterne lenker ==
Anleggets hjemmeside – hos Grant County Public Utility District.
Rheinisch-Westfälische Sprengstoff

Rheinisch-Westfälischen Sprengstoff (RWS) er en tysk produsent av ammunisjon.
Selskapet ble etablert i 1886 i Troisdorf i Tyskland under navnet «Rheinisch Westfälische Sprengstoff-Actien-Gesellschaft»
Produksjonen av ammunisjon foregår på RUAG Ammotec GmbH fabrikken i Fürth, hvor fabrikken ble flyttet til fra Nürnberg i 1894. Det produseres fremdeles sprengstoffprodukter, under navnet RUAG Ammotec GmbH. RWS ble en del av Dynamit Nobel i 1931.
McNary-demningen

McNary-demningen er en demning med vannkraftverk som danner en kunstig innsjø i grenseelven Columbia River i Benton County i delstatene Washington, og Oregon, USA. 
Installert kapasitet i vannkraftproduksjonen er 1 127 MW, men maksimal produksjonsnivå er 980 MW, fordelt på 14 turbiner. Anlegget var ferdig i 1954, etter sju års bygging. Demningen er 56 meter høy, og 2 246 meter lang. Slusen er 208 meter lang og 26 meter bred, og tillater lasteskip å forsere elva videre oppover.
Demningen ligger like nedenfor der hvor den store sideelva Snake River fra Idaho munner ut i Columbia-vassdraget.
Demningen har fått sitt navn etter senator Charles L. McNary.

		
		


== Referanser ==


== Eksterne lenker ==
Anleggets hjemmeside - hos US Army Corps of Engineers.
Keenleyside-demningen

Anlegget må ikke forveksles med Arrow Lakes-demningen.Keenleyside-demningen, tidligere kjent som High Arrow Dam, er en demning som danner reservoaret Nedre Arrow Lake, og gir vann til Arrow Lakes vannkraftverk i Columbia River 12 km ovenfor byen  Castlegar i delstaten Britisk Columbia, Canada. 

Demningen ligger der hvor Columbia-elva flyter sammen med sideelva Kootenay River. Reservoaret Arrow Lakes ble skapt ved oppdemmingen ved at to opprinnelig atskilte innsjøer smeltet sammen som følge av vannstigningen. Innsjøen er 232 km lang og volumet er på 8,8 km³. Ovenfor innsjøen finner vi neste dam oppstrøms – Revelstoke-demningen. 
Installert kapasitet i vannkraftproduksjonen er 185 MW, med en årsproduksjon på inntil 772 GWt. 
Selve demningen var ferdig i 1968. Deretter oppstod det planer om å utnytte den til vannkraft. Det ble etter hvert besluttet å bygge en tilknyttet dam med kraftstasjon litt nedenfor Keenleyside-dammen, med en egen tilførselskanal for vann på sinnsiden av elveløpet. Arbeidet med Arrow Lakes vannkraftverk begynte i mars 1999, og begge generatorene ble satt i drift våren 2002.


== Eksterne lenker ==
Anleggets hjemmeside – hos BC Hydro.
Arrow Lakes Generating Station – hos Columbia Power.
Priest Rapids-demningen

Priest Rapids-demningen er en demning med vannkraftverk som danner en kunstig innsjø i Columbia River i Grant County, 40 km sør for Vantage i delstaten Washington, USA. 
Installert kapasitet i vannkraftproduksjonen er 955 MW, fordelt på ti turbiner. Anlegget var ferdig i 1959, etter fem års bygging. Demningen er 56 meter høy, og 3 000 meter lang. Slusen er 20 meter lang og 26 meter bred, og tillater lasteskip å forsere elva videre oppover. Lengre oppe i elva, i samme fylke, ligger Wanapum-demningen som drives av samme kraftselskap. Grant County Public Utility District har en lisens som utløp i 2005, og driver de to kraftverkene videre under strenge regler for vannregulering og arkeologisk rehabilitering av kulturminner.


== Referanser ==


== Eksterne lenker ==
Anleggets hjemmeside – hos Grant County Public Utility District.
Thermaenius Mekaniska Verkstad

Thermaenius Mekaniska Verkstad ble stiftet i 1846 av Johan Thermaenius, tidligere mekanikker i Eskilstunas Mekaniska Werkstad. Verkstedet lå ved Holmen i Torshälla, utenfor Eskilstuna i Sverige. I 1847 produserte verkstedet Sveriges første treskeverk. I 1868 flyttet bedriften til Hallsberg og endret navn til Johan Thermaenius & Son. I 1917 slo bedriften seg sammen med Arvikaverken. 


== Kilder ==
Thermaenius Mekaniska Verkstad, Volvo Construction Equipment (besøkt 29/12-2007)
Midt-Tyskland

Midt-Tyskland (tysk: Mitteldeutschland) blir brukt som geografisk begrep for forskjellige regioner i Tyskland.
Innen språkvitenskap beskriver uttrykket området der de midttyske dialekter er utbredt, begrenset i nord av den nordtyske Benrathlinjen til Mainlinjen i syd.
I første halvdel av 1900-tallet ble uttrykket også brukt spesielt om området ved Halle og Leipzig.
Under den kalde krigen var Midt-Tyskland en vanlig betegnelse på DDR i vesttysk språkbruk. Dermed ville man tydeliggjøre at man holdt fast på de historiske tyske østområdene som etter annen verdenskrig ble de facto annektert av Sovjetunionen eller Folkerepublikken Polen. Begrepet ble dermed definert etter en øst-vest-akse snarere enn en nord-syd.
Siden gjenforeningen av Tyskland blir ofte området som utgjøres av delstatene Sachsen, Sachsen-Anhalt og Thüringen kalt Midt-Tyskland.  Det offentlige kringkastingsselskapet i disse delstatene heter f.eks. Mitteldeutscher Rundfunk.
Mizuki Noguchi

Mizuki Noguchi (japansk: 野口 みずき, født 3. juli 1978 i Kanagawa prefektur) er en japansk langdistanseløper som konkurrerer i maraton.
Noguchis gjennombrudd kom under VM 2001 der hun var i finalen på 10 000 meter og endte på 13.-plass. Under VM 2003 valgte hun å løpe maraton, og tok sølvmedaljen bak Catherine Ndereba. Hun deltok også under OL 2004 i Athen, der hun vant gull på tiden 2:26.20.
Etter suksessen i OL har hun også vunnet Berlin maraton i 2005 og Tokyo maraton i 2007.


== Referanser ==


== Eksterne lenker ==
(de) Mizuki Noguchi – Munzinger Sportsarchiv 
(en) Mizuki Noguchi – Olympics.com 
(en) Mizuki Noguchi – Olympic.org 
(en) Mizuki Noguchi – Olympedia 
(en) Mizuki Noguchi – Sports-Reference (OL-resultater – arkivert) 
(en) Mizuki Noguchi – World Athletics 
(en) Mizuki Noguchi – Track and Field Statistics
Katarina Witt

Katarina Witt (født 3. desember 1965 i West-Staaken, i dag Berlin) er en av de mestvinnende kunstløperne i de olympiske lekers historie. Hun er den eneste utover Sonja Henie som har forsvart sitt OL-gull i kunstløp for kvinner (Kunstløp under Vinter-OL 1984 og Kunstløp under Vinter-OL 1988). Videre vant hun verdensmesterskapet i  1984, 1985, 1987 og 1988, og seks europamesterskap på rad i perioden 1983 til 1988. Dette gjør henne til en av de mestvinnende kunstløpere gjennom tidene.
Katarina Witt ble i 2010 oppnevnt som leder av Münchens markedsføringskomite for Vinter-OL 2018.


== OL-medaljer ==
1984  Sarajevo -  Gull i kunstløp, kvinner  Øst-Tyskland
1988  Calgary -  Gull i kunstløp, kvinner  Øst-Tyskland


== VM-medaljer ==
VM 1984  Ottawa -  Gull i kunstløp, single damer
VM 1985  Tokyo -  Gull i kunstløp, single damer
VM 1987  Cincinnati -  Gull i kunstløp, single damer
VM 1988  Budapest -  Gull i kunstløp, single damer
VM 1982  København -  Sølv i kunstløp, single damer
VM 1986  Genève -  Sølv i kunstløp, single damer


== Referanser ==


== Eksterne lenker ==
(en) Offisielt nettsted 
(en) Katarina Witt – kategori av bilder, video eller lyd på Commons 
(en) Katarina Witt – galleri av bilder, video eller lyd på Commons 
(en) Katarina Witt på Internet Movie Database 
(da) Katarina Witt på Scope 
(fr) Katarina Witt på Allociné 
(en) Katarina Witt på AllMovie 
(en) Katarina Witt hos Rotten Tomatoes 
(en) Katarina Witt hos The Movie Database 
(en) Katarina Witt på Discogs 
(en) Katarina Witt på MusicBrainz 
Katarina Witt på Twitter 
Katarina Witt på Facebook 
Katarina Witt på Instagram 
Katarina Witt på YouTube 
(de) Katarina Witt – Munzinger Sportsarchiv 
(en) Katarina Witt – Olympics.com 
(en) Katarina Witt – Olympic.org 
(en) Katarina Witt – Olympedia 
(en) Katarina Witt – Sports-Reference (OL-resultater – arkivert)
Boundary-demningen

Boundary-demningen er en demning med vannkraftverk som danner en kunstig innsjø i Pend Oreille River, en sideelv til grenseelven Columbia River nordøst i delstaten Washington, USA. Reservoaret er nær grensen til Canada. Anlegget opereres og elektrisiteten konsumeres av Seattle kommune.
Installert kapasitet i vannkraftproduksjonen er 1 024 MW. Anlegget var ferdig i 1967. Demningen er 105 meter høy, og 130 meter lang. 


== Eksterne lenker ==
Oversiktsside over anleggets data - hos US Stanford University.
USGS - Boundary Dam.
Fatuma Roba

Fatuma Roba (født 18. desember 1973) er en etiopisk tidligere friidrettsutøver som konkurrerte i maraton.
Robas fremste meritt er gullmedaljen som hun vant i maratonløpet under OL 1996 i Atlanta. Året før hadde hun blitt nummer nitten i verdensmesterskapet.
Øvrige mesterskapsplasseringer er en fjerdeplass fra VM 1999, en trettendeplass fra VM 2001 og niendeplassen fra OL 2000 i Sydney.
Hun gikk til topps i maratonløpet i Boston tre ganger på rad (1997–1999). Hennes personlige rekord i maraton lyder på 2.23.21.


== Referanser ==


== Eksterne lenker ==
(de) Fatuma Roba – Munzinger Sportsarchiv 
(en) Fatuma Roba – Olympics.com 
(en) Fatuma Roba – Olympic.org 
(en) Fatuma Roba – Olympedia 
(en) Fatuma Roba – Sports-Reference (OL-resultater – arkivert) 
(en) Fatuma Roba – World Athletics 
(en) Fatuma Roba – Track and Field Statistics
Finn Egil Eide

Finn Egil Eide (født 30. juli 1940) er en norsk kunstner. Han har laget verk innen maleri, grafikk og skulptur, illustrert flere diktsamlinger og skrevet egne dikt.
Eide er født i Sandnes. Han studerte ved Universitetet i Bergen, NTNU og ved Stord lærarhøgskule. Han bosatte seg senere på Nordfjordeid. Eide har undervist ved Fjordane Folkehøgskule og ved Eid vidaregåande skule. Han var også en drivkraft bak Eidaskulen i grafikk, som startet i 1978.


== Utgivelser ==
To (Sogn og Fjordane magasin, 1986), med Jon Tolaas
Spor : tekstar og bilete (Sogn og Fjordane forlag, ca. 1991)
Kontraster : på søk i et ras-skadd hjernelandskap (Vestlandsforlaget, ca. 1992), med Solveig Sindre
Illusjonen : om desse samansette timane (Vestlandsforl., ca. 1996)
Under breen (Skald Forlag, 1999), med Astrid Myklebust og Kristi Ylvisaker.
Horisontar (Skald Forlag, ca. 2007)


== Referanser ==


== Kilder ==
NRK Sogn og Fjordane fylkesleksikon
Bibsys